Vibeke Fürst Haugen

Vibeke Fürst Haugen (født 1968) er en norsk medieleder som fra 29. april 2022 er kringkastingssjef i NRK. Haugen er den første kvinnelige kringkastingssjefen i NRK.

Haugen ble utnevnt til kringkastingssjef 17. mars 2022. og var fram til hun overtok som kringkastingssjef 29. april 2022 direktør for Marienlyst­divisjonen i NRK. Hun ledet da 1000 medarbeidere i divisjonen som blant annet omfatter NRK sport, underholdning, dokumentar og samfunn, kultur, P3 ung, NRK Super, og Arkiv og research.

Haugen har arbeidet i NRK siden 1995 og har tidligere også vært redaktør for NRK Super og arbeidet som programutvikler. I 2015 fikk hun prisen «Årets kvinnelige medieleder» av Medienettverket. I juryens begrunnelse het det at Haugen «evner å motivere sine medarbeidere gjennom en løsningsorientert og rosende lederstil» Juryen fremhevet også at hun «har gjennomført større omstillings­prosesser, samtidig som hun har beholdt utviklingstakten».

Referanser

Eksterne lenker 
 

Norske redaktører
Ansatte i NRK
Kringkastingssjefer
Fødsler i 1968
Personer fra Bærum kommune